Diari Oficial de la Generalitat Valenciana


Sumari del DOGV 6802, del 22-06-2012 (2012/6076)

RESOLUCIÓ de 31 de maig de 2012, de la Conselleria d'Educació, Formació i Ocupació, per la qual es modifica l'autorització al centre privat de Formació Professional Centro de Estudios Rodrigo-Giorgeta de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6802

Data del DOGV
:   22-06-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6076


Data del document
:   31-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 31 de maig de 2012, de la Conselleria d'Educació, Formació i Ocupació, per la qual es modifica l'autorització al centre privat de Formació Professional Centro de Estudios Rodrigo-Giorgeta de València. [2012/6076]  
L'expedient ha sigut iniciat a instància del representant de la titularitat del centre privat de Formació Professional Centro de Estudios Rodrigo-Giorgeta, número de codi 83068195, de València, que sol·licita la supressió del cicle formatiu de Grau Superior d'Interpretació de la Llengua dels Signes i l'ampliació del cicle formatiu de Grau Superior d'Integració Social.  
La Direcció General d'Ordenació i Centres Docents va informar favorablement, el 30 de març de 2012, l'adequació de les instal·lacions proposades, quant a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, Formació i Treball, i inclou l'informe favorable de la Unitat Tècnica de Construccions. Així mateix, consta del compromís, per part del centre, d'aportar la relació del professorat i titulacions respectives abans de l'inici de les activitats educatives corresponents, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159 de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 132/2010, de 12 de febrer (BOE de 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
  
Vista la proposta del director general d'Ordenació i Centres Docents de data 31 de maig de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: centre privat de Formació Professional.  
Denominació específica del centre: Centro de Estudios Rodrigo-Giorgeta.  
Titular: Rodrigo Giorgeta, Societat Limitada.  
Domicili: c/ Marqués de Campo, núm. 7.  
Localitat: València (46429).  
Província: València.  
Codi: 85656731.  
Modificació que s'autoritza:  
Se suprimix el cicle formatiu de Grau Superior d'Interpretació de la Llengua dels Signes i s'amplia el cicle formatiu de Grau Superior d'Integració Social, de manera que el centre queda configurat, en la seua totalitat, amb la composició següent:  
Cicles formatius de grau mitjà de Formació Professional Inicial:  
  
Família de Servicis Socioculturals i a la Comunitat  
1 cicle (1r i 2n curs) d'Atenció a Persones en Situació de Dependència (codi ensenyança: 99788680801), amb un total de 40 llocs escolars (un curs al matí i un curs a la vesprada).  
Cicles Formatius de Grau Superior de Formació Professional Inicial:  
Família de Servicis Socioculturals i a la Comunitat  
1 cicle (1r i 2n curs) d'Educació Infantil (codi de l'ensenyança: 46281117056), amb un total de 60 llocs escolars (un curs al matí i un curs a la vesprada).  
2 cicles (1r i FCT) d'Integració Social (codi de l'ensenyança: 05075243695), amb 40 llocs escolars (un primer curs presencial al matí i un altre a la vesprada).  
2 cicles (1r i FCT) d'Integració Social (codi de l'ensenyança: 03850056939), amb 60 llocs escolars (un primer curs presencial al matí i un altre a la vesprada).  
  
Segon  
El centre haurà de completar la relació del professorat i les titulacions adequades a les ensenyances que s'autoritzen, davant de la Direcció Territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte que posa fi a la via administrativa es podrà recórrer potestativament en reposició o bé cabrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 31 de maig de 2012.- La consellera d'Educació, Formació i Ocupació, p. d. (R 20.04.2012, DOCV núm. 6763, de 27.04.2012), el secretari autonòmic d'Educació: Rafael Carbonell Peris.